ཐོག་མ་སེར་སྨད་གྲྭ་ཚང་དུ་ལས་སྣེ་མོ་བ་རྣམས་ཀྱིས་སྒྲིག་ཁྲིམས་མནན་དཀའ་བའི་རྡོབ་རྡོབ་འགའ་རེ་ཡོད་ལ།རྡོབ་རྡོབ་དེ་དག་བདག་སྐྱོང་བྱེད་པ་ལ་སེར་སྨད་མཁན་རིན་པོ་ཆེ་གྲགས་པ་མཁས་མཁས་གྲུབ་ནས་ཧ་ཅང་དཀའ་ལས་ཁག་པོ་བྱུང་ནས་རྡོབ་རྡོབ་དེ་དག་ཁོང་གི་བདག་སྤྲོད་ཐུབ་ཐབས་མེད་ཚུལ་སྐོར་སེར་བྱེས་མཁན་པོ་ཀེའུ་ཚང་བྱམས་པ་སྨོན་ལམ་མཆོག་ལ་ཞུས།དེའི་སྐབས་ཀེའུ་ཚང་བྱམས་པ་སྨོན་ལམ་མཆོག་ནས་ཁྱོད་ཀྱིས་བདག་སྤྲོད་ཐུབ་ཐབས་མེད་ན་ངས་བདག་སྤྲོད་གནང་རྒྱུ་ཡིན་ཞེས་ཞུས་པས།སྨད་མཁན་རིན་པོ་ཆེ་གྲགས་པ་མཁས་གྲུབ་མཆོག་ནས་རྡོབ་རྡོབ་དེ་དག་སེར་བྱེས་མཁན་པོ་ཀེའུ་ཚང་བྱམས་པ་སྨོན་ལམ་མཆོག་ལ་གནང་རྒྱུའི་ཞལ་བཞེས་གཙང་མ་གནང།ཀེའུ་ཚང་བྱམས་པ་སྨོན་ལམ་མཆོག་ནས་རྡོབ་རྡོབ་དེ་དག་ཐབས་མཁས་ཀྱིས་བདག་སྐྱོང་གནང་སྟེ།སེར་བྱེས་གྲྭ་ཚང་དུ་སྔར་ཡོད་ལོ་བེ་སྟེང་དགོན་དང་འབོམ་སྟེང་དགོན་གྱི་གྲྭ་རྒྱུན་རྣམས་དང་མཉམ་དུ་ཟླ་སྒྲིལ་བཏང་སྟེ་ལྭ་བ་ཁང་ཚན་འདི་ཉིད་ཐོག་མ་ཕྱག་འདེགས་པར་མཛད།